ใบที่เก้าเปรียบสัตว์มวลมัจฉา จะกลับร่างเป็นมังกรเหมือนก่อนมา  คิดไปหาลาภผลด้วยกลใด ทิศทักษิณทิศประจิมริมวิถี ว่าไปดีมาดีเป็นศรีใส เปรียบเหมือนข้ามนาวาที่คลาไคล ได้เล่นไปตามลมคงสมปอง อันมังกรกับงูยังรู้แปลง อย่าเคลือบแคลงกุศลหนุนบุญสนอง จะเรืองรุ่งฟุ้งเฟื่องมีเนืองนอง  ทั้งเงินทองลาภยศปรากฎไกล ถามคนหายทายว่าพบประสบพักตร์ ถามคนรักร่วมชิดพิสมัย ว่ายังไม่ได้กันในทันใด ถามคนไข้ค่อยยังชั่วบอกตัวตรง ถามหาลาภใบนี้ว่าดีนัก ท่านว่าจักสมคิดจิตประสงค์ มั่นสร้างบุญสร้างกุศลผลดำรง ใบที่เก้าจบลงแค่นี้ เอย
