ใบที่สิบห้าเกณฑ์ชะตากำลังตก พระชนกลงนาวาไปค้าขาย สำเภาแยกแตกป่นผู้คนตาย เคราะห์จะร้ายเบื้องต้นทนกรากกรำ แต่ตำราบอกว่าไม่ถึงฆาต โดยอำนาจบุญชูอุปถัมภ์ ในตอนแรกแหลกป่นรับผลกรรม ต้องว่ายน้ำแทบว่าชีวาวาย ครั้งภายหลังครองวังสมดังคิด สำราญจิตต์ชื่นชมด้วยสมหมาย หมั่นสวดมนต์ภาวนารักษากาย ถึงเคราะห์ร้ายก็จะเบาบรรเทาลง รักษาศีลเสียบ้างจะยังชั่ว ได้ช่วยตัวให้สำเร็จสิ่งประสงค์ ถามคนไข่ว่าหายสบายลง ลาภที่จงใจไว้จะได้มา ถามเนื้อคู่ว่าอยู่ไกลกันมาก ต้องข้ามฟากข้ามฝั่งไปข้างหน้า ถามเป็นความตามแผนเกณฑ์ชะตา ท่านทายว่าสู้ได้ไม่แพ้เอย
