เซียมซีใบนี้ว่าไว้ ชาติที่แล้วทำกรรมใดมา จะส่งให้ผลบุญและบาปได้ตามมายังชาตินี้ ฉะนั้นชาตินี้ควรจะทำบุญ กรวดน้ำอุทิศส่วนบุญส่วนกุศลแก่เจ้ากรรมนายเวร เพื่อให้ผลบุญกุศลช่วยส่งเสริมในชาตินี้ให้มากยิ่งขึ้น คุณและบุพการีมีดวงอุปถัมภ์ซึ่งกันและกัน จะคิดทำกิจการงานใดร่วมกันได้ผลสำเร็จดี มีญาติผู้ใหญ่ให้การช่วยเหลือ ส่วนคนที่คุณคบอยู่ในตอนนี้ถือได้ว่าเป็นคนดี มีคุณสมบัติที่ดีพร้อม มีความเหมาะสมและเป็นที่ยอมรับจากผู้ใหญ่ หากคุณมีหนี้สินที่ต้องชำระช่วงนี้เจ้าหนี้ของคุณยังเมตตาอยู่ พอผ่อนผันออกไปได้ ถือว่าเป็นจังหวะที่จะทำให้คุณได้หายใจหายคอเพื่อคลี่คลายปัญหาต่อไปภายหน้าได้ หากต้องการจะเสี่ยงโชคในช่วงนี้ ไม่ว่าจะลงทุนเล่นหุ้นหรือเสี่ยงโชคเสี่ยงลาภ สามารถทำได้เลยเพราะดวงคุณจะดี มีโชคมีลาภเข้ามาสมใจนึกแน่ ถ้าหากมีคดีความที่ผ่านมายังหาข้อยุติไม่ได้ ก็จะจบลงได้ด้วยดี คุณจะสมหวังเป็นฝ่ายชนะอีกด้วย
