ใบที่สิบเจ็ดไม่เสร็จสมอารมณ์หมาย จะทำการหว่านทุนจะวุ่นวาย จะหาร้ายใส่ตัวจงกลัวเกรง อย่าร้อนรนดวงแดจะแพ้ศึก ค่อยครองตรึกพิเคราะห์ให้เหมาะเหม็ง จะสมหมายสบายชื่นได้ครื้นเครง ตัวเราเองจะต้องเจียมเสงี่ยมตัว ทำการใดดัง “เชือดเนื้อหนัง” เราทั้งสิ้น ควรผันผินเลี่ยงหลีกปลีกจากชั่ว ถามคนเจ็บป่วยไข้ไม่ต้องกลัว สบายตัวสุขีอยู่จีรัง ถามเรื่องความตามตำราว่าชนะ ถือสัจจะมูลคดีเป็นมีหวัง ถามลูกหนี้หลบหน้าละล้าละลัง เพื่อนฝูงยังไม่พบประสบตาม ถามถึงลาภจะมีมาข้างหน้านี้ ทั้งหน้าที่การงานพบพานหนา จงยึดมั่นขันติธรรมพระสัมมา ตามตำราใบสิบเจ็ดทายเสร็จเอย
