ใบที่สองครองสุขไม่ทุกข์ร้อน แม้นั่งนอนก็ปลอดภัยไร้กังขา ถึงอายุของท่านขั้นชรา วาสนาสูงส่งปลอดโปร่งดี มีผู้ใหญ่คอยช่วยไม่ม้วยมอด จนตลอดอายุขัยในศักดิ์ศรี ถึงศัตรูคู่แค้นมาตรแม้นมี เราเป็นที่ชนะถ้าจะเจอ ถามถึงคู่ผู้เป็นหม้ายไม่ใช่โสด แต่รุ่งโรจน์ด้วยความดีไม่มีเผลอ ถามลูกหนี้พวกพ้องว่าต้องเจอ อย่าหลงเพ้อห่วงใยให้ทนรอ ถามถึงความเจ็บไข้ว่าหายขาด คู่พิฆาตทั้งหลายไม่แข็งข้อ ได้รับศัพท์สรรเสริญเหมือนเยินยอ ถามถึงข้อคู่ความตามนัยที ท่านชนะได้สะดวกเพราะพวกพ้อง หมั่นประคองตั้งไว้ในศักดิ์ศรี ถามถึงยศจะแน่แปรไม่มี เพราะท่านมีบุญเก่าเฝ้าติดตาม
