เซียมซีใบนี้ว่าไว้ คุณจะมีเหตุให้ต้องห่างไกลจากคนรัก จากที่เคยอยู่เคียงคู่กันมานาน จะต้องพลัดพรากจากกันไปไกล นานครั้งจึงจะมีโอกาสได้เจอกันบ้างด้านการงาน คุณจะได้เลื่อนขั้น เลื่อนยศ เลื่อนตำแหน่ง โครงการอะไรที่วางแผนเอาไว้จะประสบผลสำเร็จ แต่ให้ระวัง ไม่ควรทำอะไรเกินหน้าเกินตาใคร จะทำอะไรต้องระวังตัวให้ดี ทางด้านของสุขภาพร่างกาย จากที่เจ็บป่วยไม่สบายจะหายในเร็ววัน ในเรื่องของคดีความนั้น ไม่ต้องเป็นกังวลใจ เพราะชนะคดีแน่นอน ในส่วนของลูกหนี้ที่เคยหยิบยืมเงินไปแล้วหนีหาย จะยังไม่กลับเอาเงินมาคืน ตามที่ได้หวังไว้ สำหรับพ่อแม่ที่หวังจะได้ลูก ทายว่าจะได้ลูกชายสมหวังดั่งใจ จบคำทำนายแต่เพียงเท่านี้
